**Kolme Ford-mallia saivat luokkansa parhaat tunnustukset Euro NCAP:ltä vuonna 2012: Kuga, Transit Custom ja B-MAX omien luokkiensa turvallisimpia**

* Ford Motor Company vei viime vuonna kolme Euro NCAP:n turvallisimman auton titteliä seitsemästä mahdollisesta
* Uusi Kuga voitti SUV-kategorian saatuaan täydet viisi tähteä ja yltäessään kokonaisturvallisuudessa 88 prosentin tulokseen. Uusi B-MAX saavutti myös viisi tähteä ja 83 prosenttia kokonaisturvallisuudesta.
* Uusi Transit Custom voitti bisnes- ja perhepakettiautojen luokan ja sai ensimmäisenä luokassaan viisi tähteä sekä Advanced-tunnustuksen kokonaisturvallisuuden ollessa 77 prosenttia.

**HElsinki 15.2.2013** – Ford Motor Company voitti viime vuonna kolme luokkaa seitsemästä mahdollisesta Euro NCAP:n törmäystesteissä. Voittoisat ajoneuvot olivat Kuga, Transit Custom ja B-MAX.

Kuga hallitsi katumaastureiden segmenttiä, Transit Custom bisnes- ja perhepakettiautojen luokkaa ja B-MAX oli jaetulla ensimmäisellä sijalla pienten tila-autojen luokassa.

Euro NCAP on Euroopan suurin riippumaton autojen turvallisuutta testaava viranomainen. Testeissä arvioidaan auton törmäyskestävyyttä ja sitä, miten paljon autossa on uusimpia turvallisuusvarusteita. Vuonna 2012 uusi B-MAX, uusi Fiesta, uusi Kuga ja uusi Transit Custom saivat kaikki täydet viisi tähteä uuden luokituksen mukaan. Ranger ja Focus saivat viisi tähteä vuonna 2011.

Uusi [Kuga](http://www.youtube.com/watch?v=J-AToGKFB4A) sai 88 prosenttia kokonaisturvallisuudesta, mikä on kaikkien aikojen korkein keskikokoisten katumaastureiden luokassa. Uusi [Transit Custom](http://www.youtube.com/watch?v=X3ujG7PJoSU&feature=youtu.be) saavutti kokonaisturvallisuudesta 77 prosenttia ja sai ensimmäisenä luokassaan viisi tähteä. Saavutus koskee myös henkilökuljetukseen tarkoitettua uutta Tourneo Customia. Uusi B-MAX sai 83 prosenttia kokonaisturvallisuudesta. Ford Ranger on ensimmäinen ja ainoa avolava-auto, joka on saavuttanut viisi tähteä.

Ford oli viime vuonna ensimmäinen autovalmistaja, joka sai yhteensä seitsemän Euro NCAP:n Advanced-tunnustusta kiitoksena laajasta valikoimasta teknologioita, jotka Ford on tuonut moniin autoihinsa.

Ford sai Advanced-tunnustukset Fiestan [MyKey](http://www.youtube.com/watch?v=G7TuCJAVP2A) -toiminnosta, B-MAXin, Fiestan, Focuksen ja Kugan [SYNC-järjestelmästä hätäaputoiminnolla](http://www.youtube.com/watch?v=3HgJuy3sVnM&feature=relmfu) sekä Transit Customin kaistavahdista. Aiemmin tunnustuksen olivat saaneet Focuksen ja B-MAXin [Active City Stop](http://www.youtube.com/watch?v=3sv7fshptVM) -törmäyksenestojärjestelmä sekä Focuksen [Driver Alert](http://www.youtube.com/watch?v=6_oHzooWMvk&feature=plcp) -toiminto, Forward Alert-toiminto ja [kaistanpitoavustin](http://www.youtube.com/watch?v=l_mUyQmxJQY&feature=plcp).

Michiel van Ratingen, Euro NCAP:n pääsihteeri kertoo: “Euro NCAP antaa tunnustusta autovalmistajille niiden tuodessa autoihinsa matkustajien turvallisuutta parantavia ominaisuuksia. Mutta nykyään turvallisuus on paljon muutakin kuin matkustajien suojaaminen törmäystilanteissa. Laajentamalla testejämme ja arvioimalla tärkeiden aktiivisten turvallisuusjärjestelmien toimintaa pyrimme siihen, että kaikki tienkäyttäjät hyötyvät turvallisista ajoneuvoista ja kaikilla on varaa uusimpiin turvallisuutta lisääviin toimintoihin, koska siten voimme vähentää onnettomuuksien määrää.”

# # #

Ford Motor Company

Ford Motor Company on globaali autonvalmistaja, jonka pääkonttori sijaitsee Dearbornissa, Michiganissa ja jonka autoja myydään kaikissa kuudessa maanosassa. Yhtiössä työskentelee noin 172 000 henkilöä ja sillä on 65 tehdasta eri puolilla maailmaa. Yhtiön automerkkejä ovat Ford ja Lincoln. Yhtiö tarjoaa myös rahoituspalveluita, joita varten on olemassa oma yhtiö, Ford Motor Credit Company. Lisätietoja Fordista ja sen tuotteista löytyy osoitteesta [www.ford.com](http://www.ford.com)

Euroopan Ford valmistaa, myy ja huoltaa Ford-autoja 50 markkina-alueella. Sen palveluksessa työskentelee noin 47 000 henkilöä ja yhteisyritykset mukaan lukien noin 69 000 henkilöä. Euroopassa toimii myös Ford Motor Credit Company ja Ford Customer Service Division sekä 24 tuotantolaitosta, joista 15 Ford omistaa kokonaan tai on enemmistöomistaja ja 9 on yhteisomistuksessa muiden toimijoiden kanssa. Ensimmäiset Ford-autot tuotiin Eurooppaan vuonna 1903 - samana vuonna, jolloin Ford Motor Company perustettiin. Tuotanto Euroopassa aloitettiin vuonna 1911.

**Lisätiedot:** Riitta Salin

Oy Ford Ab

(09) 351 700

rsalin1@ford.com